ผู้ถือหุ้น GPSC ไฟเขียวเพิ่มทุนเฉียดเท่าตัว จ่อขาย “อาร์โอ” 56 บาทต่อหุ้น
ผู้ถือหุ้น GPSC ไฟเขียวเพิ่มทุนเฉียดเท่าตัว จ่อขาย “อาร์โอ” 56 บาทต่อหุ้น
ผู้ถือหุ้น GPSC ไฟเขียวเพิ่มทุนเฉียดเท่าตัว จ่อขาย “อาร์โอ” 56 บาทต่อหุ้น
28 ส.ค. 2562

บริษัท โกลบอล เพาเวอร์ ซินเนอร์ยี่ จากัด (มหาชน) หรือ GPSC ตามที่บริษัทได้จัดการประชุมวิสามัญผู้ถือหุ้นครั้งที่ 1/2562  ในวันนี้(28ส.ค.62) ได้มีมติอนุมัติเพิ่มทุนจดทะเบียนของบริษัทฯ จำนวน 1,321,428,571 หุ้น จากทุนจดทะเบียนเดิมจำนวน 14,983,008,000 บาท เป็นทุนจดทะเบียนใหม่จำนวน 28,197,293,710 บาท 
โดยออกหุ้นสามัญเพิ่มทุนจำนวนไม่เกิน 1,321,428,571 หุ้น มูลค่าที่ตราไว้หุ้นละ 10 บาท รวมทั้งสิ้น 13,214,285,710 บาท เพื่อรองรับการจัดสรรหุ้นสามัญเพิ่มทุนให้แก่ผู้ถือหุ้นเดิมตามสัดส่วนจำนวนหุ้นที่ผู้ถือหุ้นแต่ละรายถืออยู่ (Rights Offering) โดยผู้ถือหุ้นสามารถจองซื้อหุ้นสามัญเพิ่มทุนเกินกว่าสิทธิได้
นอกจากนี้ยังอนุมัติการจัดสรรหุ้นสามัญเพิ่มทุนจำนวนไม่เกิน 1,321,428,571 หุ้น มูลค่าที่ตราไว้หุ้นละ 10 บาท เพื่อเสนอขายให้แก่ผู้ถือหุ้นเดิมของบริษัทฯ ตามสัดส่วนจำนวนหุ้นที่แต่ละรายถืออยู่ (Rights Offering) โดยผู้ถือหุ้นสามารถจองซื้อหุ้นสามัญเพิ่มทุนเกินกว่าสิทธิได้ในอัตราส่วนการจัดสรรหุ้น 1 หุ้นสามัญเดิม ต่อ 0.8819 หุ้นสามัญเพิ่มทุน โดยมีราคาเสนอขายหุ้นละ 56 บาท
โดยเศษของหุ้นให้ปัดทิ้ง รวมทั้งอนุมัติให้ประธารเจ้าหน้าที่บริหารและกรรมการผู้จัดการใหญ่หรือบุคคลอื่นๆใดซึ่งได้รับแต่งตั้งและมอบหมายจากประธานเจาหน้าที่บริหารและกรรมการผู้จัดการใหญ่มีอำนาจในการดำเนินการที่เกี่ยวข้องกับการจัดสรรหุ้นสามัญเพิ่มทุนของบริษัท
ทั้งนี้หุ้นสามัญเพิ่มทุนบริษัทฯ ออกและเสนอขายแก่ผู้ถือหุ้นเดิมตามสัดส่วนการถือหุ้นที่แต่ละรายถืออยู่ (Rights Offering) ในครั้งนี้มีผู้จองซื้อเต็มจำนวน บริษัทฯจะสามารถระดมทุนได้ประมาณ 74,000 ล้านบาท
โดยบริษัทฯจะนำเงินที่ได้รับจากการเพิ่มทุนในครั้งนี้ส่วนหนึ่งไปชำระคืนหนี้เงินกู้ระยะสั้น (Bridge Financing) จากสถาบันการเงินและผู้ถือหุ้นรายใหญ่ ซึ่งได้แก่บริษัท ปตท. จำกัด (มหาชน) และ บริษัท พีทีที โกลบอล เคมิคอล จำกัด (มหาชน) ที่บริษัทฯ ใช้ในการเข้าซื้อกิจการของบริษัท โกลว์ พลังงาน จำกัด (มหาชน) และเพื่อเป็นการรักษาระดับอัตราส่วนทางการเงินให้เทียบเคียงได้กับบริษัทในกลุ่มอุตสาหกรรมเดียวกัน โดยมีโครงสร้างทางการเงินที่เหมาะสม และรองรับการลงทุนในโครงการปัจจุบันและโครงการในอนาคตทั้งนี้แผนการใช้เงินเพิ่มทุนของบริษัทฯ ข้างต้น เป็นไปตามแผนธุรกิจในปัจจุบัน ในการจัดสรรเงินที่ได้จากการเสนอขายหุ้นเพิ่มทุนในครั้งนี้